Dovenfuglfamilien

Dovenfuglfamilien eller dovenfugler (Bucconidae) er ei gruppe spettefugler som hekker fra Sør-Amerika til Mexico. De 35 artene av dovenfugler er nærmest beslektet til jakamarer.
Dovenfugler er små og tjukkfalne. I kroppsforma ligner de mye på jakamarer, men mangler de glansfulle fargene til jakamarer. Hodet er stort og tjukt, nebbet er kort og ender i en liten krok. Fuglene har en mørk og lite kontrastfull fjærdrakt. Rundt nebbrota vokser det en sterk bust. Halen er vifteforma, vingene er korte og brede, et unntak er arten svalevinge (Chelidoptera tenebrosa) som har lange og mer spisse vinger. Dovenfugler kan variere i lengde fra 16 til 20 cm. 
Dovenfugler har fått navn etter måten de jakter, en dovenfugl sitter ofte urørlig på ei grein og venter og snapper insekt i lufta som kommer nær. De tar sjeldent bytte fra bakken. De er hovedsakelig insektetere, men kan og ta små virveldyr. Dovenfugler hekker i grupper eller som enslige par. De graver hol i bakken eller i termitt-tuer til reirplass. Inngangen til reiret blir kamuflert med greiner og blader. Kulla har to til tre kvite egg, begge foreldra ruger. Ungene oppholder seg i reiret i 20 til 30 dager etter klekking.


== Systematikk med arter ==
Notharchus
Hvitpannedovenfugl (Notharchus macrorhynchos)
Rustbukdovenfugl (Notharchus swainsoni)
Svartbrystdovenfugl (Notharchus pectoralis)
Brunbeltedovenfugl (Notharchus ordii)
Perledovenfugl (Notharchus tectus)
Bucco
Brunkronedovenfugl (Bucco macrodactylus)
Tamatiadovenfugl (Bucco tamatia)
Gråkinndovenfugl (Bucco noanamae)
Rusthodedovenfugl (Bucco capensis)
Nystalus
Skjelldovenfugl (Nystalus radiatus)
Hvitøredovenfugl (Nystalus chacuru)
Stripedovenfugl (Nystalus striolatus)
Flekkdovenfugl (Nystalus maculatus)
Hypnelus
Ruststrupedovenfugl (Hypnelus ruficollis)
Tobeltedovenfugl (Hypnelus bicinctus)
Malacoptila
Halvmånedovenfugl (Malacoptila striata)
Oransjenebbdovenfugl (Malacoptila fusca)
Rustnakkedovenfugl (Malacoptila semicincta)
Mørkdovenfugl (Malacoptila fulvogularis)
Rustkragedovenfugl (Malacoptila rufa)
Hvitskjeggdovenfugl (Malacoptila panamensis)
Mustasjedovenfugl (Malacoptila mystacalis)
Micromonacha
Munkedovenfugl (Micromonacha lanceolata)
Nonnula
Rødbrystnovise (Nonnula rubecula)
Brunkinnovise (Nonnula sclateri)
Brunnovise (Nonnula brunnea)
Gråkinnovise (Nonnula frontalis)
Rustkronenovise (Nonnula ruficapilla)
Nøttehodenovise (Nonnula amaurocephala)
Hapaloptila
Priorinnefugl (Hapaloptila castanea)
Monasa
Svartklarisse (Monasa atra)
Sotklarisse (Monasa nigrifrons)
Hvitpanneklarisse (Monasa morphoeus)
Gulnebbklarisse (Monasa flavirostris)
Chelidoptera
Svalevinge (Chelidoptera tenebrosa)


== Kilder ==
Hilty,  Birds of Venezuela, ISBN 0-7136-6418-5
Stiles and Skutch, A guide to the birds of Costa Rica ISBN 0-8014-9600-4


== Eksterne lenker ==
(en) dovenfuglfamilien i Encyclopedia of Life 
(en) dovenfuglfamilien i Global Biodiversity Information Facility 
(no) dovenfuglfamilien hos Artsdatabanken 
(en) dovenfuglfamilien hos Fossilworks 
(en) dovenfuglfamilien hos ITIS 
(en) dovenfuglfamilien hos NCBI 
(en) Kategori:Bucconidae – bilder, video eller lyd på Wikimedia Commons 
(en) Bucconidae – galleri av bilder, video eller lyd på Wikimedia Commons 
Bucconidae – detaljert informasjon på Wikispecies